o spremembi Uredbe (EU) 2015/2192 o razdelitvi ribolovnih možnosti v skladu s Protokolom o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju

Pravna podlaga za Uredbo je člen 43(3) Pogodbe o delovanju Evropske unije (PDEU), ki določa postopek za določitev in dodelitev ribolovnih možnosti.

2.PRAVNA PODLAGA, SUBSIDIARNOST IN SORAZMERNOST

Pogajanja o ribolovnih možnostih v okviru sporazuma o partnerstvu v ribiškem sektorju z Mavretanijo so v skladu z zunanjim delovanjem EU v zvezi z afriškimi, karibskimi in pacifiškimi državami.

Predlog je tudi v skladu z Uredbo (EU) št. 1380/2013 o skupni ribiški politiki in s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike.

Predlog v celoti upošteva načelo trajnostnega izkoriščanja ribolovnih virov in morskih ekosistemov ter je skladen s Protokolom, ki določa, da se lahko pogodbenici na podlagi razpoložljivega znanstvenega mnenja v skupnem odboru dogovorita za razdelitev ribolovnih možnosti za zamrzovalna plovila z vlečno mrežo za ribolov pridnenih vrst, za katere je bil ugotovljen presežek.

Na zasedanju 15. in 16. novembra 2016 v Nouakchottu se je skupni odbor, ustanovljen na podlagi člena 10 sporazuma o partnerstvu, odločil dodeliti nove ribolovne možnosti za zamrzovalna plovila Unije z vlečno mrežo za ribolov globokomorskega osliča kot glavne ciljne vrste (3 500 ton) ter lignja (1 450 ton) in sipe (600 ton) kot sekundarnih ciljnih vrst v okviru razpoložljivega presežka.

Uredba Sveta (EU) 2015/2192 med države članice razdeljuje ribolovne možnosti, določene v Protokolu k Sporazumu med Evropsko unijo in Mavretanijo o partnerstvu v ribiškem sektorju za obdobje 2015–2019.

•Razlogi za predlog in njegovi cilji

Člen 9(1)(c) Protokola določa, da se izvajanje Protokola lahko začasno prekine, če se sprožijo posvetovalni mehanizmi iz člena 96 Sporazuma iz Cotonouja v zvezi s kršitvijo bistvenih in temeljnih vidikov človekovih pravic, kakor so določeni v členu 9 navedenega sporazuma.

•Ustreznost in poenostavitev ureditve

Odbor je upošteval razpoložljive znanstvene ocene, zlasti oceni Odbora za ribištvo za vzhodni srednji Atlantik (CECAF) in Mavretanskega inštituta za raziskave v oceanografiji in ribištvu (IMROP). Na podlagi teh ocen je odbor določil razpoložljivi presežek v višini 3 550 ton za globokomorskega osliča, 1 450 ton za lignja in 600 ton za sipo.

Skupni neodvisni znanstveni odbor, ustanovljen v skladu s členom 4 Protokola, ki ga sestavljajo znanstveniki obeh pogodbenic, se je v Nouakchottu med 5. in 7. septembrom 2016 sestal na petem letnem zasedanju. Poročilo z zasedanja je bilo objavljeno na spletišču Generalnega direktorata za pomorske zadeve in ribištvo.

•Zbiranje in uporaba strokovnih mnenj

Na zasedanju skupnega odbora 15. in 16. novembra 2016 v Nouakchottu je Mavretanija potrdila, da je Evropski uniji pripravljena omogočiti dostop do razpoložljivega presežka.

Posvetovanja z zainteresiranimi stranmi so bila opravljena med oceno Protokola za obdobje 2012–2014. Prav tako so bila na tehničnih sestankih opravljena posvetovanja s strokovnjaki držav članic in predstavniki sektorja iz EU. Na teh posvetovanjih je bil sprejet zaključek, da obstaja očiten interes Unije, da njena zamrzovalna plovila z vlečno mrežo v Mavretaniji lovijo globokomorskega osliča, lignja in sipo v okviru razpoložljivega presežka.

Retroaktivna in prospektivna ocena predhodnega protokola za obdobje 2012–2014 je bila končana januarja 2014.

3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

Predlog

UREDBA SVETA

o spremembi Uredbe (EU) 2015/2192 o razdelitvi ribolovnih možnosti v skladu s Protokolom o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1)Svet je 30. novembra 2006 sprejel Uredbo (ES) št. 1801/2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (v nadaljnjem besedilu: sporazum o partnerstvu).

(2)Svet je 24. maja 2016 sprejel Sklep Sveta (EU) 2016/870 o sklenitvi, v imenu Evropske unije, Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta (v nadaljnjem besedilu: Protokol) od 16. novembra 2015.

(3)Uredba Sveta (EU) 2015/2192 med države članice razdeljuje ribolovne možnosti, določene v Protokolu.

(4)Znanstveno mnenje skupnega neodvisnega znanstvenega odbora, ustanovljenega na podlagi člena 4 Protokola, je ugotovilo presežek globokomorskega osliča in upoštevalo znanstveno mnenje Mavretanskega inštituta za raziskave v oceanografiji in ribištvu (IMROP) iz leta 2014, ki je potrdilo presežek lignja in sipe.

(5)V skladu s členom 6(1)(a) Protokola se je skupni odbor, ustanovljen na podlagi člena 10 sporazuma o partnerstvu, na zasedanju 15. in 16. novembra 2016 v Nouakchottu odločil spremeniti Protokol in v okviru razpoložljivega presežka vanj vključiti nove ribolovne možnosti za zamrzovalna plovila z vlečno mrežo za ribolov globokomorskega osliča kot glavne ciljne vrste ter lignja in sipe kot sekundarnih ciljnih vrst.

(6)Nove ribolovne možnosti je treba razdeliti med države članice za preostanek obdobja uporabe Protokola.

(7)Ker vključitev novih ribolovnih možnosti vpliva na gospodarske dejavnosti in načrtovanje ribolovnih sezon plovil Unije, bi morala ta uredba začeti veljati takoj po objavi.

(8)Uredbo (EU) 2015/2192 bi bilo treba ustrezno spremeniti –

SPREJEL NASLEDNJO UREDBO:

Člen 1

V členu 1(1) Uredbe (EU) 2015/2192 se doda naslednja točka (h):

„(h) kategorija 2a – (Zamrzovalna) plovila z vlečno mrežo za ribolov globokomorskega osliča:

Španija Globokomorski oslič 3 500 ton